CELEX: 32012D0468
Language: lt
Date: 1344297600000
Title: 2012/468/ES: 2012 m. rugpjūčio 7 d. Komisijos įgyvendinimo sprendimas, kuriuo iš dalies keičiamas Įgyvendinimo sprendimas 2012/262/ES, kuriuo iš dalies keičiamas Sprendimas 2008/589/EB, kuriuo nustatoma speciali kontrolės ir inspektavimo programa, susijusi su Baltijos jūros menkių ištekliais

9.8.2012   
            
            
               LT
            
            
               Europos Sąjungos oficialusis leidinys
            
            
               L 212/19
            
         KOMISIJOS ĮGYVENDINIMO SPRENDIMAS
   2012 m. rugpjūčio 7 d.
   kuriuo iš dalies keičiamas Įgyvendinimo sprendimas 2012/262/ES, kuriuo iš dalies keičiamas Sprendimas 2008/589/EB, kuriuo nustatoma speciali kontrolės ir inspektavimo programa, susijusi su Baltijos jūros menkių ištekliais
   (2012/468/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 95 straipsnį,
   kadangi:
   
               (1)
            
            
               Komisijos sprendimu 2008/589/EB (2) nustatyta speciali kontrolės ir inspektavimo programa, taikytina ketverius metus ir skirta darniam daugiamečio Baltijos jūros menkių išteklių ir jų žvejybos būdų plano, nustatyto Tarybos reglamentu (EB) Nr. 1098/2007 dėl Baltijos jūros menkių išteklių ir jų žvejybos (3), įgyvendinimui užtikrinti;
            
         
               (2)
            
            
               siekiant ištaisyti per Komisijos įgyvendinimo sprendimo 2012/262/ES (4) priėmimo procedūrą padarytą korektūros klaidą ir kad šis sprendimas atitiktų Žuvininkystės ir akvakultūros vadybos komiteto nuomonę, to sprendimo 1 straipsnio 3 dalyje esantis tekstas „arba galinčių žvejoti“ turėtų būti išbrauktas;
            
         
               (3)
            
            
               todėl Įgyvendinimo sprendimą 2012/262/ES reikėtų atitinkamai iš dalies pakeisti;
            
         
               (4)
            
            
               šiame sprendime numatytos priemonės nustatytos pritariant atitinkamoms valstybėms narėms;
            
         
               (5)
            
            
               šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/262/ES 1 straipsnio 3 dalis pakeičiama taip:
   
      „3.   2 straipsnis pakeičiamas taip:
      „2 straipsnis
      Taikymo sritis
      „3.1.   Pagal specialią kontrolės ir inspektavimo programą kontroliuojama ir inspektuojama ši veikla:
      
                  a)
               
               
                  Reglamento (EB) Nr. 1098/2007 2 straipsnyje nurodytų laivų ir bet kokio ilgio žvejybos laivų, žvejojančių lašišas, žvejyba;
               
            
                  b)
               
               
                  visa susijusi veikla, įskaitant žuvininkystės produktų iškrovimą, svėrimą, pardavimą, vežimą bei saugojimą ir duomenų apie iškrautus ir parduotus kiekius registravimą.
               
            2.   Speciali kontrolės ir inspektavimo programa taikoma penkerius metus.“
   
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2012 m. rugpjūčio 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 343, 2009 12 22, p. 1.
   
      (2)  OL L 190, 2008 7 18, p. 11.
   
      (3)  OL L 248, 2007 9 22, p. 1.
   
      (4)  OL L 130, 2012 5 17, p. 22.